ลมหนาวรอบใหม่! 24-28 ธ.ค. อุณหภูมิลด 1-3 องศา
เตรียมหนาวอีก! กรมอุตุนิยมวิทยา เตือน 24-28 ธ.ค. อุณหภูมิลด 1-3 องศา “อันดามัน-อ่าวไทย” คลื่นสูง 2-3 เมตร
เตรียมหนาวอีก! กรมอุตุนิยมวิทยา เตือน 24-28 ธ.ค. อุณหภูมิลด 1-3 องศา “อันดามัน-อ่าวไทย” คลื่นสูง 2-3 เมตร
23 ธ.ค. 2565

ผู้สื่อข่าวรายงานว่า กรมอุตุนิยมวิทยา พยากรณ์อากาศ ในช่วงวันที่ 24 – 28 ธ.ค.65 บริเวณความกดอากาศสูงหรือมวลอากาศเย็นกำลังค่อนข้างแรงอีกระลอก จะแผ่เสริมลงมาปกคลุมประเทศไทยตอนบนและทะเลจีนใต้ ลักษณะเช่นนี้จะทำให้ประเทศไทยตอนบนมีอากาศเย็นถึงหนาว โดยอุณหภูมิจะลดลง 1 – 3 องศาเซลเซียส
สำหรับมรสุมตะวันออกเฉียงเหนือพัดปกคลุมอ่าวไทยและภาคใต้มีกำลังแรงขึ้น ทำให้คลื่นลมบริเวณอ่าวไทยมีกำลังค่อนข้างแรง โดยอ่าวไทยมีคลื่นสูง 2 – 3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนอ่าวไทยตอนบนและห่างฝั่งบริเวณทะเลอันดามัน มีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร